open-index/open-wikipedia-markdown huggingface dataset:
কেজে অপা

**কেনেটি জেমস ফিটজগেরাল্ড** "**কেজে**" **অপা** (জন্ম ১৭ জুন, ১৯৯৭) নিউজিল্যান্ডের একজন অভিনেতা। তিনি নিউজিল্যান্ডের টেলিভিশন চ্যানেল "টেললিভিশন নিউজিল্যান্ড ২/টিভিএনজি২" এ দিনের প্রথম ভাগে প্রচারিত সোপ অপরা মূলক অনুষ্ঠান *[[শর্টল্যান্ড স্ট্রিট]]* এ কেইন জেনকিন্স হিসেবে অভিনয়কারী হিসেবে সবার নিকট পরিচিত। ২০১৬ সালে, তিনি মার্কিন ধারাবাহিক *[[Riverdale (2017 TV series)|রিভারডেইল]]* এ আর্চি এন্ড্রিউস চরিত্রে কাজ করতে শুরু করেন, এবং অনুষ্ঠান কর্তৃপক্ষ চার মাস বিশ্বব্যাপী প্রতিভার অন্বেশ্বনের পর তাকে নির্বাচিত করে।  ২০১৫ সালে, তিনি মার্কিন হাস্যরসমূলক দৃশ্যকাব্য মূলক চলচ্চিত্র  *[[A Dog's Purpose (film)|এ্য ডগস পারপোস]]* এ কিশোর "ইথান মন্টগোমেরী" চরিত্রে অভিনয় করেন, চলচ্চিত্রটি মূলত ২০১৭ সালে মুক্তি পায়। 
## ব্যক্তিগত জীবন
অপার জন্ম হয় নিউজিল্যান্ডের অকল্যান্ড শহরে, তিনি কেনেটি অপা এবং টেসা ক্যালান্ডার দম্পতির সন্তান। তার বাবা সামোয়ান নাগরিক এবং সামোয়ায় তার নিজ গ্রামে অবস্থিত হোটেলের (মাটাই) বা প্রধান পাচক।  তার দুজন বড় বোন রয়েছে, তাদের নাম আরিয়েটা এবং তামিয়েরা। তিনি তার অভিনয় জীবনে প্রবেশের অাগে অকল্যান্ড শহরের কিংস কলেজ এ হাই স্কলে পড়াশোনা করেন।  অপা গিটার এবং গিটার বাজাতে পারেন।  ২০১৭ সালের সেপ্টেম্বর মাসে, অপা ব্রিটিশ-কানাডা অন্চলের শহর ভ্যানকোভার এ আকস্মিকভাবে  অপেক্ষাকৃত একটি ছোট মাত্রার গাড়ি দুর্ঘটনায় পড়েন, কিন্তু তিনি মূলত আহত হয়েছিলের যখন তার গাড়িটির চালকের পাশের অংশ একটি বাতির খুঁটিকে আঘাত করে। এই ঘটনাটি মূলত সংঘটিত হওয়ার কারণ ছিল, ঘটনাটি ঘটার আগের রাতে অনেক সময় নিয়ে হওয়া চিত্রায়ন! এবং যার ফলে তিনি অনেক বেশি ক্লান্ত হয়েপড়েন, ফলে তিনি গাড়ি চালানোর সময়েই ঘুমিয়ে পড়েছিলেন। 

## চলচ্চিত্র সমূহ

### চলচ্চিত্র

### ছোট পর্দায়

## পুরস্কার এবং মনোনয়ন সমূহ

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:২১ শতকের নিউজিল্যান্ডীয় অভিনেতা
বিষয়শ্রেণী:সামোয়ান গোত্রীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় অভিনেতা
বিষয়শ্রেণী:নিউজিল্যান্ডীয় সোপ ওপেরা অভিনেতা
বিষয়শ্রেণী:নিউজিল্যান্ডীয় ছোট পর্দা অভিনেতা
বিষয়শ্রেণী:সামোয়ান গোত্রীয় নিউজিল্যান্ডের নাগরিক
বিষয়শ্রেণী:কিংস কলেজ, অকল্যান্ডে পড়াশোনাকারী ছাত্র

বিষয়শ্রেণী:নিউজিল্যান্ডীয় চলচ্চিত্র অভিনেতা
লুকোচুরি

***লুকোচুরি*** হল একটি বাংলা পারিবারিক হাস্যরসাত্মক চলচ্চিত্র। এই ছবিটি কমল মজুমদার পরিচালনা করেন এবং হেমন্ত মুখোপাধ্যায় সংগীত পরিচালনা করেন। কিশোর কুমার ফিল্মস ব্যানারে এই ছবিটি নির্মিত হয়। কিশোর কুমার, অনুপ কুমার, নৃপতি চট্টোপাধ্যায় এবং মালা সিনহা মুখ্য চরিত্রে অভিনয় করেন। এই চলচ্চিত্রে কিশোর কুমার দ্বৈতভূমিকায় অভিনয় করেন। এটি ২৭শে জুন, ১৯৫৮ সালে মুক্তি পায়।
## কাহিনী
কুমার কাজের সূত্রে বোম্বে যান, সেখানে তার যমজ ভাই শঙ্করের ভাড়া বাড়িতে ওঠে। শঙ্কর গান বাজনা করে তাই বাড়িতে কোন সম্পর্ক নেই।

## অভিনয়
*কিশোর কুমার - দ্বৈত চরিত্রে (কুমার ও শঙ্কর)
*মালা সিনহা -
*অনিতা গুহ -
*অনুপ কুমার -
*নৃপতি চট্টোপাধ্যায় -
*অজিত চট্টোপাধ্যায় -
*মনি চ্যাটার্জী -
*কেষ্ট মুখার্জী -

## সংগীত
এ চলচ্চিত্রের সকল গানের রচয়িতা গৌরীপ্রসন্ন মজুমদার

## বহিঃসংযোগ
*
*www.gomolo.in
## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:১৯৫৮-এর চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
শিক্ষায় একুশে পদক

**শিক্ষায় একুশে পদক** হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের শিক্ষা ব্যবস্থার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান করা হয়। ১৯৭৬ সালে প্রথমবারের মতো “একুশে পদক” প্রচলণকালীনই ড. মুহম্মদ কুদরাত-এ-খুদা ও মুহম্মদ মনসুর উদ্দিনকে “শিক্ষায় একুশে পদক” প্রদান করা হয়।

## আরও দেখুন
* একুশে পদক;
* শিক্ষায় একুশে পদক বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:একুশে পদক
মিশর–লিবিয়া যুদ্ধ

**মিশর–লিবিয়া যুদ্ধ** ছিল ১৯৭৭ সালের জুলাই মাসে মিশর ও লিবিয়ার মধ্যে সংঘটিত একটি সংক্ষিপ্ত সীমান্ত যুদ্ধ।

মিশর ও লিবিয়ার দ্বিপাক্ষিক সম্পর্ক অবনতির মধ্যে ১৯৭৭ সালের ২১ জুলাই দেশ দুইটির সীমান্তে সৈন্যদের মধ্যে বন্দুকযুদ্ধ আরম্ভ হয়। শীঘ্রই দেশ দুইটির সেনা ও বিমানবাহিনী যুদ্ধে জড়িয়ে পড়ে। ২৪ জুলাই আলজেরিয়ার রাষ্ট্রপতি হাউয়ারি বুমেদিয়েন এবং পিএলও নেতা ইয়াসির আরাফাতের মধ্যস্থতায় দেশ দুইটির মধ্যে যুদ্ধবিরতি চুক্তি স্বাক্ষরিত হয়।

## আরও দেখুন

## তথ্যসূত্র

বিষয়শ্রেণী:আফ্রিকার ইতিহাস
বিষয়শ্রেণী:মিশর জড়িত যুদ্ধ
বিষয়শ্রেণী:মুয়াম্মর গাদ্দাফি
বিষয়শ্রেণী:আনোয়ার সাদাত
বিষয়শ্রেণী:১৯৭৭-এর সশস্ত্র সংঘাত
চাদ–লিবিয়া যুদ্ধ

**চাদ–লিবিয়া যুদ্ধ** ছিল ১৯৭৮ থেকে ১৯৮৭ সালের মধ্যে লিবীয় ও চাদীয় বাহিনীর মধ্যে সংঘটিত কয়েক দফা বিক্ষিপ্ত যুদ্ধ। ১৯৭৮ সালের আগে থেকে লিবিয়া চাদের অভ্যন্তরীণ বিষয়াদিতে জড়িত ছিল, এবং মুয়াম্মার গাদ্দাফির ক্ষমতা দখলে আগেই ১৯৬৮ সালে চাদের গৃহযুদ্ধ উত্তর চাদে ছড়িয়ে পড়লে লিবিয়া এই সংঘর্ষে জড়িত হয়ে পড়ে। এই যুদ্ধ চলাকালে লিবিয়া চার বার (১৯৭৮, ১৯৭৯, ১৯৮০–৮১ এবং ১৯৮৩–৮৭ সালে) চাদে সামরিক হস্তক্ষেপ করে। প্রত্যেকবারই লিবিয়া চাদের গৃহযুদ্ধে যুদ্ধরত কিছু দলের সমর্থন লাভ করে, অন্যদিকে লিবিয়ার প্রতিদ্বন্দ্বীরা ফ্রান্সের সাহায্য লাভ করে। ফ্রান্স চাদীয় সরকারকে রক্ষা করার জন্য ১৯৭৮, ১৯৮৩ এবং ১৯৮৬ সালে চাদে সামরিক অভিযান পরিচালনা করে।

যুদ্ধটির ধরন ১৯৭৮ সালে প্রকাশিত হয়। লিবীয়রা সাঁজোয়া যান, গোলন্দাজ বাহিনী ও বিমানবাহিনী ব্যবহার করে, আর তাদের চাদীয় মিত্ররা পদাতিক বাহিনীর ভূমিকায় অবতীর্ণ হয়ে শত্রুর ওপর নজরদারি ও যুদ্ধের মূল ভার গ্রহণ করে। এই ধরনটি ১৯৮৬ সালে যুদ্ধের শেষদিকে চরমভাবে পরিবর্তিত হয়। সেসময় অধিকাংশ চাদীয় বাহিনী উত্তর চাদে লিবিয়ার দখলদারিত্বের মোকাবেলা করার জন্য একত্রিত হয়। এরকম জাতীয় ঐক্য চাদে আর কখনো দেখা যায় নি। এর ফলে লিবীয়রা তাদের প্রথাগত পদাতিক বাহিনী থেকে বঞ্চিত হয়। এটা ঠিক সেই সময়ে ঘটে যখন লিবীয়রা ট্যাঙ্ক-বিধ্বংসী ও বিমান-বিধ্বংসী ক্ষেপণাস্ত্রে সুসজ্জিত একটি দ্রুতগতিসম্পন্ন চাদীয় বাহিনীর মুখোমুখি হয়। এর ফলে অস্ত্রশস্ত্রের দিক থেকে লিবীয়দের যে আধিপত্য ছিল তা দূরীভূত হয়ে যায়। এরপর সংঘটিত হয় টয়োটা যুদ্ধ, যার ফলে লিবীয় বাহিনী পরাজিত হয়ে চাদ থেকে বিতাড়িত হয় এবং যুদ্ধটির অবসান ঘটে।

লিবিয়ার প্রাথমিক লক্ষ্য ছিল আউজৌ অঞ্চল (চাদের সর্ব উত্তরের অংশ) দখল করা, যেটিকে গাদ্দাফি ঔপনিবেশিক আমলের একটি অমীমাংসিত চুক্তির অজুহাতে লিবিয়ার অংশ বলে দাবি করেছিলেন। ১৯৭২ সালে তাঁর লক্ষ্য হয়ে দাঁড়ায় লিবিয়ার *উদরতলে* এমন একটি আশ্রিত রাষ্ট্র প্রতিষ্ঠা, যেটি তাঁর জামাহিরিয়ার মতো একটি ইসলামি প্রজাতন্ত্র হবে, লিবিয়ার সঙ্গে ঘনিষ্ঠ সম্পর্ক বজায় রাখবে এবং আউজৌ অঞ্চল লিবিয়ার অন্তর্গত বলে স্বীকার করে নেবে; অঞ্চলটি থেকে ফরাসি প্রভাব নির্মূল করা; এবং চাদকে একটি ঘাঁটি হিসেবে ব্যবহার করে মধ্য আফ্রিকায় লিবিয়ার প্রভাব বিস্তার করা।

## আরও দেখুন

## তথ্যসূত্র

বিষয়শ্রেণী:আফ্রিকার ইতিহাস
বিষয়শ্রেণী:ফ্রান্স জড়িত যুদ্ধ
বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ
বিষয়শ্রেণী:ছায়াযুদ্ধ
ইরাকি যুদ্ধাপরাধসমূহ

**ইরাকি যুদ্ধাপরাধ** বলতে ইরাক কর্তৃক বিভিন্ন যুদ্ধে সংঘটিত যুদ্ধাপরাধসমূহকে বোঝায়।

## দ্বিতীয় ইরাকি–কুর্দি যুদ্ধ

দ্বিতীয় ইরাকি–কুর্দি যুদ্ধে বিজয় লাভের পর ইরাকি সরকারি বাহিনী ১৯৭৮ ও ১৯৭৯ সালে ৬০০টি কুর্দি গ্রাম জ্বালিয়ে দেয়, এবং প্রায় ২,০০,০০০ কুর্দিকে দেশের বিভিন্ন স্থানে নির্বাসিত করা হয়।

## ইরাক–ইরান যুদ্ধ

১৯৮০ সালে ইরাক ইরান আক্রমণ করে এবং ইরানের খুররমশহরসহ প্রায় ১৫,০০০ বর্গ কি.মি. অঞ্চল দখল করে নেয়। খুররমশহর দখলের পর ইরাকি সৈন্যরা ইরানি বন্দরগুলো থেকে প্রচুর পণ্যদ্রব্য লুট করে এবং ইরাকের বসরায় প্রেরণ করে। এছাড়া ইরাকি সৈন্যরা খুররমশহরে বেশ কয়েকজন ইরানি নারীকে ধর্ষণ করে। ইরাক–ইরান যুদ্ধের বিভিন্ন পর্যায়ে ইরাক ইরানি সামরিক বাহিনী ও বেসামরিক জনগণের বিরুদ্ধে নিষিদ্ধ রাসায়নিক অস্ত্র ব্যাপক হারে ব্যবহার করে, এবং এর ফলে ৫০,০০০-এর বেশিসংখ্যক ইরানি হতাহত হয়।

ইরানের সঙ্গে ইরাকের যুদ্ধের সময় ইরাকি কুর্দিরা ইরানি বাহিনীকে সহযোগিতা করে। এর প্রতিশোধ নেয়ার জন্য ইরাকি সরকার *আল-আনফাল অভিযান* পরিচালনা করে। এসময় ইরাকি সৈন্যরা নারী ও শিশুসহ ৫০,০০০ থেকে ১,০০,০০০ বেসামরিক ইরাকি কুর্দিকে হত্যা করে। ইরাকি কুর্দিস্তানের ৪,৬৫৫টি গ্রামের মধ্যে প্রায় ৪,০০০টি গ্রাম ইরাকি বাহিনী ধ্বংস করে দেয়। ১৯৮৭ সালের এপ্রিল থেকে ১৯৮৮ সালের আগস্টের মধ্যে ইরাকি বাহিনী ২৫০টি শহর ও গ্রামে রাসায়নিক অস্ত্র ব্যবহার করে। এছাড়া ইরাকি বাহিনী এতদঞ্চলের ১,৭৫৪টি স্কুল, ২৭০টি হাসপাতাল, ২,৪৫০টি মসজিদ এবং ২৭টি গির্জা ধ্বংস করে দেয়। একই সময়ে কুর্দিদের পাশাপাশি প্রায় ২,০০০ আসিরীয় খ্রিস্টানও ইরাকি রাসায়নিক হামলার শিকারে পরিণত হয়।

## ইরাক–কুয়েত যুদ্ধ

১৯৯০ সালের ২ আগস্ট ইরাক কুয়েত আক্রমণ ও দখল করে এবং পরবর্তী প্রায় ৭ মাস কুয়েত ইরাকের দখলে থাকে। এসময় ইরাকি বাহিনীর হাতে ১,০০০-এর বেশি সংখ্যক বেসামরিক কুয়েতি নিহত এবং আরো প্রায় ৬০০ কুয়েতি নিখোঁজ হয়। দখলদার ইরাকি বাহিনী কুয়েতের প্রচুর ধনসম্পদ লুট করে এবং কুয়েতি জনসাধারণের বিরুদ্ধে বিভিন্ন অপরাধে লিপ্ত হয়। এসময় প্রায় ৫,০০০ কুয়েতি নারী ইরাকি সৈন্যদের দ্বারা ধর্ষণের শিকার হন। ইরাকি আক্রমণের ফলে প্রায় ৪,০০,০০০ কুয়েতি (কুয়েতের জনসংখ্যার অর্ধেক) দেশ ছেড়ে পালিয়ে যেতে বাধ্য হয়।

## উপসাগরীয় যুদ্ধ

১৯৯১ সালের উপসাগরীয় যুদ্ধের সময় ইরাক বিনা প্ররোচনায় ইসরায়েলের ওপর ক্ষেপণাস্ত্র হামলা চালায়। ইরাকি ক্ষেপণাস্ত্র হামলার ফলে মোট ৭৪ জন ইসরায়েলি নিহত এবং প্রায় ২৩০ জন ইসরায়েলি আহত হয়। এছাড়া ইরাকি ক্ষেপণাস্ত্র হামলার ফলে ইসরায়েলের ১,৩০২টি বসতবাড়ি, ৬,১৪২টি অ্যাপার্টমেন্ট, ২৩টি সরকারি ভবন, ২০০টি দোকান এবং ৫০টি গাড়ি ক্ষতিগ্রস্ত অথবা ধ্বংসপ্রাপ্ত হয়।

এছাড়া এই যুদ্ধের সময় ইরাকি সৈন্যরা যুদ্ধবন্দি সৈন্যদের ওপর নির্যাতন চালায়। নারী যুদ্ধবন্দি ফ্লাইট সার্জন রোন্ডা কর্নাম ইরাকি সৈন্যদের দ্বারা ধর্ষিত হন।

## তথ্যসূত্র
সারদা উকিল

**সারদা উকিল** (১৯৮৮-১৯৪০) ছিলেন একজন ভারতীয় অভিনেতা এবং শিল্পী।  তিনি প্রেম সন্ন্যাস জার্মান পরিচালক ফ্রাঞ্জ অস্টেন পরিচালিত দ্যা লাইট অফ এশিয়ায় অভিনয়ের জন্য সুপরিচিত।  বেঙ্গল স্কুল অভ আর্টসের অগ্রদূতদের অন্যতম শান্তনু উকিলের পিতা ছিলেন সারদা উকিল।  

## ব্যক্তি ও কর্মজীবন
১৯৮৮ সালের ১৪ নভেম্বর জন্মগ্রহণকারী সারদা তিন ভাইয়ের মধ্যে বড়। তার অন্য দুই ভাইয়ের নাম বরদা এবং রণদা। 

১৯২০ থেকে ১৯৪০ দশকের মধ্যবর্তী দিল্লী শিল্পকলা আন্দোলনে সারদা উকিল অগ্রণী ভূমিকা পালন করেন। সারদার জন্ম বাংলাদেশের বিক্রমপুরে। ১৯২৮ সালে তিনি দিল্লীতে অভিবাসী হন। 

১৯২৫ সালে ইন্দো ইউরোপীয় যৌথ প্রযোজনায় নির্মিত স্থির চলচ্চিত্র প্রেম সন্ন্যাসে সারদা রাজা শুদ্ধোদন এর চরিত্রে অভিনয় করেন। ছায়াছবিটির মূল বিষয়বস্তু ছিলো রাজপুত্র সিদ্ধার্থের কাহিনী যিনি পরবর্তীতে গৌতম বুদ্ধ হয়ে ওঠেন।

১৯২৬ সালে সারদা তার বন্ধু লালা রঘুবীরের মডার্ন আর্ট স্কুল ত্যাগ করেন এবং দিল্লীর এসপ্ল্যানেড রোডে বাড়ি তৈরী করেন। সেখানে তিনি কিছু ছাত্রকে নাট্য শিক্ষা দিতে শুরু করেন। তার বাড়িটি ধীরে ধীরে সারদা উকিলস স্কুল অফ আর্টস হয়ে ওঠে। ১৯২০ দশকের শেষের দিকে তার দুই ভাই বরদা এবং রণদা তার সংগে যোগ দেন। ১৯৪৪ সালে প্রতিষ্ঠানটি শিল্পকলা শিক্ষকদের জন্য স্কুল হিসেবে আনুষ্ঠানিকভাবে স্বীকৃতি লাভ করে। 

## তথ্যসূত্র


বিষয়শ্রেণী:১৮৮৮-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:বিক্রমপুরের ব্যক্তি
বিষয়শ্রেণী:বাঙালি হিন্দু
অমীশা প্যাটেল

**অমীশা প্যাটেল** (জন্মঃ ৯ জুন ১৯৭৫) হচ্ছেন একজন ভারতীয় অভিনেত্রী যিনি হিন্দি চলচ্চিত্রে অভিনয় করেন। তিনি অল্প কিছু তেলুগু এবং তামিল চলচ্চিত্রেও অভিনয় করেছেন। অমীশা ২০০০ সালের হিন্দি চলচ্চিত্র *[[কহো না... প্যার হ্যায়|কাহো না পিয়ার হে]]* দ্বারা সিনেমা জগতে পরিচিতি লাভ করেছিলেন, চলচ্চিত্রটিতে তার সহ-শিল্পী ছিলেন ঋত্বিক রোশন এবং এটি ভালো ব্যবসাসফল হয়েছিলো এবং এটিই ছিলো অমীশা অভিনীত প্রথম চলচ্চিত্র। ২০০১ সালে সানি দেওলের সঙ্গে *গাদারঃ এক প্রেম কথা* (হিন্দি) চলচ্চিত্রে অভিনয়ের ফলস্বরূপ তিনি 'ফিল্মফেয়ার স্পেশাল পারফর্ম্যান্স এ্যাওয়ার্ড' জেতেন এবং পরের বছর *হামরাজ* চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন পেয়েছিলেন। হামরাজ চলচ্চিত্রটি ভালো ব্যবসাসফল হয়েছিলো।

## তথ্যসূত্র

## বহিঃসংযোগ

* 

বিষয়শ্রেণী:ভারতীয় অভিনেত্রী
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:সিন্ধি ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:টাফটস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী প্রকৌশলী
বিষয়শ্রেণী:জি সিনে পুরস্কার বিজয়ী
বিষয়শ্রেণী:গুজরাতি অভিনেত্রী
বিষয়শ্রেণী:পাঞ্জাবি নারী
বিষয়শ্রেণী:সিন্ধি বংশোদ্ভূত ভারতীয় ব্যক্তি
বিষয়শ্রেণী:২১শ শতাব্দীর ভারতীয় প্রকৌশলী
সোভিয়েত–জাপান যুদ্ধ

**সোভিয়েত–জাপান যুদ্ধ** (, *সোভেতস্কো-ইয়াপোনস্কায়া ভয়না*; ) ছিল দ্বিতীয় বিশ্বযুদ্ধের শেষদিকে জাপান ও সোভিয়েত ইউনিয়নের মধ্যে সংঘটিত একটি যুদ্ধ। ১৯৪৫ সালের ৯ আগস্ট মধ্যরাতে জাপানি আশ্রিত রাষ্ট্র মাঞ্চুকুয়োতে সোভিয়েত আক্রমণের মধ্য দিয়ে এই যুদ্ধ শুরু হয়। সোভিয়েত ও মঙ্গোলীয় সৈন্যরা জাপানি সাম্রাজ্যের কর্তৃত্ব থেকে মাঞ্চুকুয়ো, মেংজিয়াং (অভ্যন্তরীণ মঙ্গোলিয়া), উত্তর কোরিয়া, কারাফুতো এবং চিশিমা দ্বীপপুঞ্জ দখল করে নেয়। সোভিয়েতদের নিকট জাপানের কোয়ান্টাং সেনাবাহিনীর পরাজয় জাপানের আত্মসমর্পণ এবং দ্বিতীয় বিশ্বযুদ্ধের অবসানে গুরুত্বপূর্ণ ভূমিকা রাখে। যুদ্ধে সোভিয়েত ইউনিয়নের প্রবেশ জাপানি সরকারের নি:শর্ত আত্মসমর্পণের সিদ্ধান্তে তাৎপর্যপূর্ণ ভূমিকা রাখে।

## আরও দেখুন
* রুশ–জাপান যুদ্ধ
* সাইবেরিয়ায় জাপানি অভিযান
* সোভিয়েত–জাপান সীমান্ত সংঘর্ষ
* খাসান হ্রদের যুদ্ধ
* খালখিন গোলের যুদ্ধ
* কান্টোকুয়েন

## তথ্যসূত্র

বিষয়শ্রেণী:১৯৪৫-এর সশস্ত্র সংঘাত
বিষয়শ্রেণী:জাপান জড়িত দ্বিতীয় বিশ্বযুদ্ধের যুদ্ধ
বিষয়শ্রেণী:সোভিয়েত ইউনিয়ন জড়িত যুদ্ধ
বিষয়শ্রেণী:মঙ্গোলিয়া জড়িত যুদ্ধ
বিষয়শ্রেণী:জাপান জড়িত যুদ্ধ
বিষয়শ্রেণী:বহিরাক্রমণ
ইথিওপিয়া–ইরিত্রিয়া যুদ্ধ

**ইথিওপিয়া–ইরিত্রিয়া যুদ্ধ** ১৯৯৮ সালের মে মাস থেকে ২০০০ সালের জুন পর্যন্ত ইথিওপিয়া ও ইরিত্রিয়ার মধ্যে সংঘটিত হয়। ইথিওপিয়া ও ইরিত্রিয়া — বিশ্বের সবচেয়ে দরিদ্র দেশগুলোর মধ্যে অন্যতম দুইটি দেশ — এই যুদ্ধে কোটি কোটি ডলার ব্যয় করে এবং উভয়পক্ষের হাজার হাজার সৈন্য হতাহত হয়, কিন্তু সীমান্তের তেমন কোনো পরিবর্তন ঘটে নি।

দ্য হেগে অবস্থিত একটি আন্তর্জাতিক কমিশনের রায় অনুযায়ী, ইরিত্রিয়া আন্তর্জাতিক আইন ভঙ্গ করেছিল এবং ইথিওপিয়া আক্রমণের মধ্য দিয়ে যুদ্ধটি আরম্ভ করেছিল। যুদ্ধের শেষদিকে সমস্ত বিরোধপূর্ণ অঞ্চল ইথিওপিয়ার দখলে চলে যায় এবং ইথিওপীয় বাহিনী ইরিত্রিয়ার অভ্যন্তরে অগ্রসর হয়। যুদ্ধ সমাপ্ত হওয়ার পর জাতিসংঘ কর্তৃক বাদমেতে প্রতিষ্ঠিত ইথিওপিয়া–ইরিত্রিয়া সীমান্ত কমিশন রায় দেয় যে, বিরোধপূর্ণ অঞ্চলটি ইরিত্রিয়ার। কিন্তু এখন পর্যন্ত বাদমে শহরসহ এর নিকটবর্তী অঞ্চল ইথিওপিয়ার দখলে রয়েছে।

## তথ্যসূত্র

বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ
বিষয়শ্রেণী:১৯৯৮-এ ইরিত্রিয়া
বিষয়শ্রেণী:১৯৯৮-এ ইথিওপিয়া
বিষয়শ্রেণী:১৯৯৯-এ ইরিত্রিয়া
বিষয়শ্রেণী:১৯৯৯-এ ইথিওপিয়া
বিষয়শ্রেণী:২০০০-এ ইরিত্রিয়া
বিষয়শ্রেণী:২০০০-এ ইথিওপিয়া
বিষয়শ্রেণী:১৯৯৮-এর সশস্ত্র সংঘাত
বিষয়শ্রেণী:১৯৯৯-এর সশস্ত্র সংঘাত
বিষয়শ্রেণী:২০০০-এর সশস্ত্র সংঘাত
বিষয়শ্রেণী:ইরিত্রিয়া-ইথিওপিয়া সীমান্ত
বিষয়শ্রেণী:ইরিত্রিয়া-ইথিওপিয়া সামরিক সম্পর্ক
বিষয়শ্রেণী:ইথিওপিয়ার অঞ্চলগত বিরোধ
বিষয়শ্রেণী:ইরিত্রিয়ার অঞ্চলগত বিরোধ
বিষয়শ্রেণী:ইথিওপিয়া জড়িত যুদ্ধ
বিষয়শ্রেণী:ইরিত্রিয়া জড়িত যুদ্ধ
বিএএফ শাহীন ইংলিশ মিডিয়াম কলেজ

**বিএএফ শাহীন ইংলিশ মিডিয়াম কলেজ**  বাংলাদেশের ঢাকা শহরে অবস্থিত একটি শিক্ষাপ্রতিষ্ঠান। এটি বাংলাদেশ বিমান বাহিনী কর্তৃক পরিচালিত। বিদ্যালয়টি মূলত ক্যামব্রিজ ইন্টারন্যাশনাল এক্সামিনেশন, ইউকে অধীনে এবং বাংলাদেশ বিমান বাহিনীর নিয়ন্ত্রণে ১৯৯২ সালে যাত্রা শুরু করে। এটি বিএএফ শাহীন কলেজ ঢাকা এর পাশে অবস্থিত।

## ইতিহাস
বিএএফ শাহীন ইংলিশ মিডিয়াম কলেজ (বিএএফ এসইএমসি) ১৯৯২ সালে প্রতিষ্ঠিত হয়। বিএএফ এসইএমসি কেজি থেকে শুরু করে চতুর্থ শ্রেণী পর্যন্ত মোট ছয়টি শ্রেণী, ১৫০ জন শিক্ষার্থী এবং সাতজন শিক্ষক নিয়ে যাত্রা শুরু করে। ধীরে ধীরে বিএএফ এসইএমসি প্রতিবছর একটি করে শ্রেণি যুক্ত করতে থাকে। স্কুলটি ২০১৯ সালে এ লেভেল পর্যন্ত উচ্চশিক্ষা দেওয়া শুরু করার সাথে সাথে, প্রতিষ্ঠানের নাম বিএএফ শাহীন ইংলিশ মিডিয়াম স্কুল থেকে বিএএফ শাহীন ইংলিশ মিডিয়াম কলেজ করা হয়েছে। জুন ২০২২ সেশন থেকে, বিএএফ এসইএমসি কেমব্রিজ স্কুল পরীক্ষার জন্য ব্রিটিশ কাউন্সিলের পরীক্ষার স্থান হিসাবে কাজ করা শুরু করে।

## ফলাফল
২০১৭ সালে ক্যামব্রিজ ইন্টারন্যাশনাল এক্সামিনেশন, ইউকে-র অধীনে ৫৬ জন ছাত্র-ছাত্রী ‘ও’ লেভেল পরীক্ষায় অংশ নিয়ে শতকরা ৮৫.০৭ জন অসাধারণ ফলাফল অর্জন করে। তারা পরীক্ষায় ৮১টি ‘এ*’ এবং ১৫১টি ‘এ’ অর্জন করে।

## তথ্যসূত্র

বিষয়শ্রেণী:ঢাকার শিক্ষাপ্রতিষ্ঠান
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ বিমান বাহিনীর শিক্ষাপ্রতিষ্ঠান
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:বাংলাদেশ বিমান বাহিনী
ঠাকুরগাঁও

**ঠাকুরগাঁও** বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি ঠাকুরগাঁও জেলা এবং ঠাকুরগাঁও সদর উপজেলার সদর। এটি ঠাকুরগাঁও জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  সৈয়দপুর বিমানবন্দর।বিভাগীয় শহর রংপুর থেকে ঠাকুরগাঁও শহরের দূরত্ব ১০৮ কি.মি.।

## জনসংখ্যা
ঠাকুরগাঁও শহরের মোট জনসংখ্যা ৯৩,২১৩ জন যার মধ্যে ৪৭,৫০৬ জন পুরুষ এবং ৪৫,৭০৭ জন নারী। এ শহরের পুরুষ এবং নারী অনুপাত ১০৪:১০০।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫৭ মিটার।

## প্রশাসন
১৯৫৮ সালে ঠাকুরগাঁও শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ঠাকুরগাঁও পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৩০টি মহল্লায় বিভক্ত ।  ৪০.৫৭ বর্গ কি.মি. আয়তনের ঠাকুরগাঁও শহরের ৩০ বর্গ কি.মি. এলাকা ঠাকুরগাঁও পৌরসভা দ্বারা পরিচালিত হয়।

## শিক্ষা ব্যবস্থা
ঠাকুরগাঁও শহরের স্বাক্ষরতার হার হলো শতকরা ৫২.৯৯ ভাগ। 
## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:বাংলাদেশের নগর
বিষয়শ্রেণী:রংপুর বিভাগের জনবহুল স্থান
আয়শা ডি

**আয়শা ডি** (জন্ম ১৩ সেপ্টেম্বর, ১৯৯৩) একজন অস্ট্রেলিয়ান অভিনেত্রী এবং গায়িকা। তিনি অস্ট্রেলিয়ান-কানাডিয়ান ধারাবাহিক "দ্য স্যাডল ক্লাব" এ "দেশি বিগিন্স" নামক ভূমিকায় অভিনয় করার জন্য পরিচিত। ডি পরবর্তীতে মার্কিন টেলিভিশন চ্যানেল ফক্স এ প্রচারিত হাস্যরস ধারাবাহিক, *[[আই হেইট মাই টিনএজ ডটার]]* নাটকে অভিনয় করেন। এছাড়াও তিনি মার্কিন টেলিভিশন চ্যানেল এবিসিতে প্রচারিত ধারাবাহিক *[[চেসিং লাইফ]]* এ সহ-অভিনয় করেছেন। তার *ডি ডি এন্ড দ্য বিগেল্স" নামক একটি নিজেস্ব ব্যান্ডদল রয়েছে। তিনি বর্তমানে [[ফ্রীফর্ম]] চ্যানেলে প্রচারিত ধারাবাহিক [[The Bold Type|*দ্য বোল্ড টাইপ*]] এ অভিনয় করছেন। ডি একটি দ্বী-জাতিগত পরিবার থেকে এসেছে। 
== চলচ্চিত্র সমূহ ==


== পুরস্কার এবং মনোনয়ন সমূহ ==

== ডিস্কোগ্রাফী ==

=== দ্য স্যাডল ক্লাব ডিস্কোগ্রাফী ===
"দ্য স্যাডল ক্লাব" ধারাবাহিকটির জন্য আয়শা ডি কিছু গান গেয়ে সিডি আকারে রেকর্ড করেন।
* *বেস্ট ফ্রেন্ডস* (২০০৯)
* *গ্রান্ড গ্যালাপ – মিলিওরেস আমিয়েস* (২০০৯) – শুধু ফ্রান্সে প্রকাশ করা হয়।

; একক সমূহ
* "দিস গার্লস" (২০০৯)
=== ডি ডি এন্ড দ্য বিগ্লেস ===
* *ডি ডি এন্ড দ্য বিগ্লেস ইপি'' (২০১৫)
## তথ্যসূত্র

## বহিঃসংযোগ
* 
* ডি ডি এন্ড দ্য বিগ্লেস

বিষয়শ্রেণী:১৯৯৩-এ জন্ম
বিষয়শ্রেণী:অস্ট্রেলীয় শিশু অভিনয়শিল্পী
বিষয়শ্রেণী:অস্ট্রেলীয় টেলিভিশন অভিনয়শিল্পী
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:অস্ট্রেলীয় শিশু অভিনেত্রী
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
বিষয়শ্রেণী:গোল্ড কোস্টের (কুইন্সল্যান্ড) অভিনেত্রী
বিষয়শ্রেণী:২১শ শতাব্দীর অস্ট্রেলীয় অভিনেত্রী
হার্ডিস

**হার্ডিস** একটি মার্কিন ফাস্ট ফুড ফ্রাঞ্চাইজি যা ১৯৬০ থেকে শুরু হয়েছিল। এটি প্রাথমিকভাবে মার্কিন যুক্তরাষ্ট্র এর মধ্যপ্রাচ্য রাজ্যগুলিতে পরিচালনা করে। রেস্তোরাঁটিতে হ্যামবার্গার, ফ্রেঞ্চ ফ্রাই, ও মিল্কশেক বিক্রি করা হয়। উইলবার্ট হার্ডি হার্ডিসের প্রতিষ্ঠাতা।

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:১৯৬০-এ প্রতিষ্ঠিত রেস্তোরাঁ
বিষয়শ্রেণী:মার্কিন যুক্তরাষ্ট্রের ফাস্ট ফুড চেইন
বিষয়শ্রেণী:ফাস্ট ফুড ফ্র্যাঞ্চাইজি
বিষয়শ্রেণী:ফাস্ট ফুড হ্যামবার্গার রেস্তোরাঁ
বিষয়শ্রেণী:সেন্ট লুইস ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
চাল তুষ তেল

**চাল তুষ তেল **হচ্ছে ধানের তুষ বা খোসা থেকে নিষ্কাশিত তেল। মূলত ধানের তুষ ছাড়ানোর পরে চালের গায়ে বাদামী যে অংশ থাকে ওখান থেকে এই তেল নিষ্কাশন করা হয়। এটা উচ্চ স্মোক পয়েন্ট (২৩২ °সে  বা৪৫০ °ফা), মৃদু গন্ধ এবং উচ্চ তাপমাত্রার রান্না যেমন কড়া ভাজার জন্য সুপরিচিত। এটা রান্নার তেল হিসেছে কিছু এশিয়ান দেশ যেমন বাংলাদেশ, জাপান, ভারত এবং চীনে ব্যবহৃত হয়।

## ব্যবহার
রাইস ব্রান অয়েল বা চালের তুষ তেল হচ্ছে একটি ভোজ্য তেল যা উদ্ভিজ্জ ঘি প্রস্তুতিতে ব্যবহার করা হয়। চালের তুষ তেলে থেকে চাল তুষ মোম তৈরি করা হয়। যা প্রসাধনী,  মিষ্টান্ন,  জুতার খালি, মসৃণকারী যৌগ ইত্যাদিতে কারণাউবা মোমের বিকল্প হিসেবে ব্যবহার করা হয়।

## উপাদান
চাল তুষ তেলের উপাদান প্রায় বাদাম তেলের কাছাকাছি।  এতে ৩৮% মনোআনস্যাচুরেটেড, ৩৭% পলিআনস্যাচুরেটেড এবং ২৫% সম্পৃক্ত ফ্যাটি এসিড। ফ্যাটি এসিডের অনুপাত হচ্ছে:

## স্বাস্থ্য উপকারিতা
চাল তুষ তেলের উপাদান অ্যান্টিঅক্সিডেন্ট γ-অরাইজানল।

### কলেস্টেরল
এক পর্যালোচনায় দেখা গেছে রাইস ব্রান অয়েল এবং এর উপাদান সমূহ মোট রক্তরস কোলেস্টর কমায় ও ট্রাইগ্লিসারয়েড কমায় এবং এইচডিএল কোলেস্টেরল বাড়ায়।

### মেনোপজ
একটি ছোট গবেষণায় দেখা গেছে তুষ তেলে গামা অরাইজনল থাকার কারণে যেসকল মহিলারা চার থেকে ছয় সপ্তাহ বিশুদ্ধ তুষ তেল গ্রহণ করে থাকে তাদের ঋতুচলাকালীন সময়ে ৯০ ভাগের শারিরীক প্রদাহ কম হয়।

### অ্যান্টিঅক্সিডেন্ট স্থায়িত্ব
একটি পাত্রে তুষ তেল নিয়ে উত্তপ্ত করলে দেখা যায় অবশেষ স্যাম্পলে প্রাপ্ত অরাইজানলের পরিমাণ প্রায় আগের মত আছে। এমনকি ১৮০ ডিগ্রি তাপমাত্রায় আট ঘণ্টা জ্বালালেও এটা অক্ষুণ্ণ থাকে। তবে এই মাইক্রোওয়েভ চুলায় অরাইজানলের মাত্রা কমে যায়।

### ক্যালসিয়াম শোষণ
চাল তুষ তেলে কোলেস্টেরল কমাতে সাহায্য করে কারণ এই তেলের উপাদান কোলেস্টেরল কমাতে ভূমিকা রাখে। এর উপাদানের ক্যালসিয়াম শোষণের ক্ষমতা আছে তাই এটা নির্দিষ্ট ধরনের কিডনি পাথর তৈরির হার কমাতে পারে।.

### ইনসুলিন প্রতিরোধ
ইদুরের উপর পরিচালিত এক গবেষণায় দেখা গেছে রাইস ব্রাইণ অয়েলের অরাইজানল ইনসুলিন প্রতিরোধে সহায়তা করে।

## আরও দেখুন
* খাদ্যশস্য জীবাণু
* তুষ
* চাল জীবাণু তেল
* গম জীবাণু তেল
* গম তুষ তেল

## তথ্যসূত্র

বিষয়শ্রেণী:তেল
বিষয়শ্রেণী:ধান
বিষয়শ্রেণী:রান্নার তেল
বিষয়শ্রেণী:উদ্ভিজ্জ তেল
বিষয়শ্রেণী:দক্ষিণ এশীয় রন্ধনশৈলী
গবেষণায় একুশে পদক বিজয়ীদের তালিকা

thumb|180px|একুশে পদক

**গবেষণায় একুশে পদক** বাংলাদেশে গবেষণার সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। গবেষণা ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৮ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন-এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি পদক প্রদান করা হয়; যার নকশা করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

## বিজয়ীদের তালিকা

## আরও দেখুন
* ভাষা আন্দোলনে একুশে পদক বিজয়ীদের তালিকা
* মুক্তিযুদ্ধে একুশে পদক বিজয়ীদের তালিকা
* শিক্ষায় একুশে পদক বিজয়ীদের তালিকা
* ভাষা ও সাহিত্যে একুশে পদক বিজয়ীদের তালিকা
* শিল্পকলায় একুশে পদক বিজয়ীদের তালিকা
* সাংবাদিকতায় একুশে পদক বিজয়ীদের তালিকা
* বিজ্ঞান ও প্রযুক্তিতে একুশে পদক বিজয়ীদের তালিকা
* সমাজসেবায় একুশে পদক বিজয়ীদের তালিকা
* অর্থনীতিতে একুশে পদক বিজয়ীদের তালিকা

## তথ্যসূত্র

## বহিঃসংযোগ

বিষয়শ্রেণী:একুশে পদক
চন্দরাজা

**চন্দ্ররাজার** গীত বাংলা সাহিত্যের লোকগাথা। এর রচনার সময়কাল সপ্তদশ শতাব্দীর বলে ধারণা করা হয়। বাংলা একাডেমীর নিয়মিত সংগ্রাহক চৌধুরী গোলাম আকবর সিলেট জেলার বিশ্বনাথ উপজেলার রামপাশা গ্রাম থেকে এটি সংগ্রহ করেছিলেন। রামপাশা গ্রামের বসিন্দা আজিদ আলী ছিলেন এই গীতিকার গায়েন। চৌধুরী গোলাম আকবর ১৯৬৪ সালে এটি সংগ্রহ করে বাংলা একাডেমীতে জমা রাখেন। এ গীতিকাটিতে ১৬১৮ টি পঙ্‌ক্তি আছে বলে পাওয়া যায়।

## তথ্যসূত্র

বিষয়শ্রেণী:বাঙালি সংস্কৃতি
বিষয়শ্রেণী:পল্লীগীতি
বিষয়শ্রেণী:সিলেট গীতিকা
বিষয়শ্রেণী:বাংলাদেশের লোকসংগীত
বিষয়শ্রেণী:বাংলাদেশের লোকসংস্কৃতি
বিষয়শ্রেণী:কাব্য
বিষয়শ্রেণী:বাংলা সাহিত্য
বিষয়শ্রেণী:সিলেটি সাহিত্য
দেবদাস (১৯৩৫-এর চলচ্চিত্র)

***দেবদাস*** প্রমথেশ বড়ুয়া পরিচালিত ১৯৩৫ সালের বাংলা ভাষার ভারতীয় চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত *[[দেবদাস]]* উপন্যাস অবলম্বনে ছবিটির চিত্রনাট্য রচনা করেছেন প্রমথেশ বড়ুয়া। এতে নাম ভূমিকায় অভিনয় করেছেন প্রমথেশ বড়ুয়া, পার্বতী চরিত্রে অভিনয় করেছেন যমুনা বড়ুয়া এবং চন্দ্রমুখী চরিত্রে অভিনয় করেছেন চন্দ্রাবতী দেবী। পরবর্তীতে ছবিটি ১৯৩৬ সালে হিন্দি ভাষায় এবং ১৯৩৮ সালে অসমীয়া ভাষায় মুক্তি পায়।

বাংলা সংস্করণের সকল ভারতীয় প্রিন্ট কলকাতার নিউ থিয়েটারে আগুন লেগে ধ্বংস হয়ে যায়। বর্তমানে বাংলাদেশ ফিল্ম আর্কাইভে ছবিটির একমাত্র কপিটি রয়েছে। সেই কপিটিরও ৪০ ভাগের মত নষ্ট হয়ে গেছে।

## কাহিনী সংক্ষেপ
জমিদার নারায়ণ মুখার্জির পুত্র দেবদাস সোনার চামচ মুখে নিয়ে জন্মগ্রহণ করে। সে তালসোনাপুর গ্রামে বেড়ে ওঠে এবং তার শৈশব কাটে তার খেলার সাথী প্রতিবেশী পারুর সাথে। ছেলেবেলা থেকে তারা তাদের সামাজিক অবস্থানের বিপরীতে গিয়ে নিজেদের মধ্যে এক সম্পর্ক স্থাপন করে। ধীরে ধীরে তা প্রেমের রূপ ধারণ করলেও কেউ কাউকে তা বলে না। কিন্তু দেবদাসকে তার পরিবার তার পড়াশুনার জন্য কলকাতা পাঠিয়ে দিলে পারুর পৃথিবী তোলপাড় করে তার দেবদাসের জন্য এবং দেবদাসের দ্রুত ফিরে আসার জন্য সে দিয়া জ্বালিয়ে অপেক্ষা করে। বছর খানেক পরে দেবদাস গ্রামে আসে এবং সেও পারুকে আপন করে পেতে চায়। কিন্তু দেবদাসের বাবা পারুর মা সুমিত্রার প্রস্তাব ফিরিয়ে দেয়। ফলে দুই পরিবারের মধ্যে সম্পর্কের ঠানাপোড়েন দেখা দেয়। দেবদাস তার বাবাকে বুঝাতে চেষ্টা করে কিন্তু তার বাবাই তার প্রেমের পথে বড় বাধা হয়ে দাঁড়ায়।

দেবদাস ফিরে যায় এবং পারুকে চিঠি জানিয়ে দেয় তাকে ক্ষমা করে দেওয়ার জন্য। পারুর পরিবার পারুকে তার থেকে বয়সে অনেক বড় জমিদার ভুবনের সাথে বিয়ে দেয়। অন্যদিকে, তার বন্ধু চুনীলালের পাল্লায় পড়ে দেবদাস মদ আর চন্দ্রমুখীতে আসক্ত হয়ে পড়ে। সুন্দরী নর্তকী চন্দ্রমুখীও দেবদাসকে পছন্দ করে। তাদের মধ্যে এক অদ্ভুত সম্পর্কের সৃষ্টি হয়। দেবদাস মন খুলে পারুর জন্য তার কষ্টের কথা চন্দ্রমুখীকে বলে। পারু তার সংসারিক কর্তব্য পালনে মনোযোগী হয়ে পড়ে, কিন্তু দেবদাসকে এক মুহূর্তের জন্যও ভুলতে পারে না। দেবদাসের ভাগ্যে অন্য কিছু লেখা ছিল। দু’জন নারী প্রেম পাওয়া সত্ত্বেও কেউ তার নয়। একজনকে সে কখনো ভালবাসতে পারবে না আর একজনকে সে কখনো ভালো না বেসে থাকতে পারবে না।

## কুশীলব
thumb|200px|ডান|প্রমথেশ বড়ুয়া ও যমুনা বড়ুয়া
thumb|200px|ডান|প্রমথেশ বড়ুয়া ও যমুনা বড়ুয়া
thumb|200px|ডান|প্রমথেশ বড়ুয়া, অমর মালিক ও চন্দ্রাবতী

* প্রমথেশ বড়ুয়া - *[[দেবদাস (চরিত্র)|দেবদাস মুখার্জি]]*
* যমুনা বড়ুয়া - *[[পার্বতী (চরিত্র)|পার্বতী / পারু]]
* [[চন্দ্রাবতী দেবী]] - *চন্দ্রমুখী
* অমর মালিক - চুনীলাল
* কে এল স্যায়গল - চন্দ্রমুখীর বাড়িতে অতিথি
* ওহি সান্যাল
* নির্মল ব্যানার্জি
* মনোরঞ্জন ভট্টাচার্য
* দীনেশ রঞ্জন দাস
* কৃষ্ণ চন্দ্র দে
* শৈলেন পাল
* প্রভাবতী দেবী

## তথ্যসূত্র

## বহিঃসংযোগ
* Encyclopedia of Indian Cinema
* 
* 
* 
* Summary of Devdas films
* Review 
* SPICE info

বিষয়শ্রেণী:১৯৩৫-এর চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:প্রমথেশ বড়ুয়া পরিচালিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:দেবদাস চলচ্চিত্র
বিষয়শ্রেণী:১৯৩০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
অঙ্গুলিসঞ্চালন (যৌন ক্রিয়া)

থাম্ব|কেন্দ্র|ছবিতে অঙ্গুলিসঞ্চালন
**অঙ্গুলিসঞ্চালন** হচ্ছে যোনি কিংবা পায়ুপথে নিজের বা অন্য কারো আঙ্গুল ঢুকিয়ে যৌনানন্দ লাভ করা। সাধারণত এ ধরনের যৌনক্রিয়া শৃঙ্গারের অন্তর্ভুক্ত যা মূল অন্তর্ভেদী যৌনমিলন করার আগে মানুষ করে, যদিও ক্ষেত্র বিশেষে শুধু আনন্দ করার জন্যও ব্যবহৃত হয়ে থাকে। এই প্রকার যৌনক্রিয়াকে এক ধরনের হস্তমৈথুন বা স্বমেহন বলা হবে যদি আঙ্গুল প্রবেশকারী নিজেই নিজের পায়ু বা যোনিপথে আঙ্গুল প্রবেশ করায়।

যোনিতে উপর দিয়ে ভগাঙ্কুর নাড়াচাড়া করাটাও অঙ্গুলিসঞ্চালন হিসেবে পরিগণিত।

## তথ্যসূত্র

বিষয়শ্রেণী:জৈবিক লিঙ্গ
বিষয়শ্রেণী:মহিলা হস্তমৈথুন
বিষয়শ্রেণী:পায়ু কামোত্তেজকতা
বিষয়শ্রেণী:আঙ্গুল
বিষয়শ্রেণী:যৌনক্রিয়া
বিষয়শ্রেণী:ভালভা
দেবদাস (২০০২-এর বাংলা চলচ্চিত্র)

***দেবদাস*** শক্তি সামন্ত পরিচালিত ২০০২ সালের বাংলা ভাষার ভারতীয় চলচ্চিত্র। ঔপন্যাসিক শরৎচন্দ্র চট্টোপাধ্যায় রচিত বিয়োগাত্মক উপন্যাস *[[দেবদাস]]* অবলম্বনে ছবিটির চিত্রনাট্য রচনা করেছেন শক্তিপদ রাজগুরু ও শক্তি সামন্ত। এতে নাম ভূমিকায় অভিনয় করেছেন প্রসেনজিৎ চট্টোপাধ্যায়, পার্বতী চরিত্রে অর্পিতা পাল এবং চন্দ্রমুখী চরিত্রে ইন্দ্রাণী হালদার।

## কুশীলব
* প্রসেনজিৎ চট্টোপাধ্যায় - দেবদাস মুখার্জি
* অর্পিতা পাল - পার্বতী
* ইন্দ্রাণী হালদার - চন্দ্রমুখী
* তাপস পাল - চুনীলাল
* অমরনাথ মুখার্জী
* মনোজ মিত্র
* মৃণাল মুখার্জী
* মনু মুখার্জী
* যীশু সেনগুপ্ত
* শম্ভু ভট্টাচার্য্য
* অরিন্দম শীল
* প্রবীর সিংহরায়
* চেতনা দাস

## সঙ্গীত
দেবদাস চলচ্চিত্রের সঙ্গীত পরিচালনা করেছেন বাবুল বোস। গীত রচনা করেছেন মুকুল দত্ত। গানে কণ্ঠ দিয়েছেন আশা ভোসলে, বাবুল সুপ্রিয় ও কুমার শানু।

## তথ্যসূত্র

## বহিঃসংযোগ
* দাপ্তরিক ওয়েবসাইট
* 

বিষয়শ্রেণী:২০০২-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:শক্তি সামন্ত পরিচালিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:দেবদাস চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:মদ্যাসক্তি সম্পর্কে চলচ্চিত্র
প্রাকৃতিক বিজ্ঞান

**[[প্রাকৃতিক]] বিজ্ঞান** বা **প্রকৃতিবিজ্ঞান** বিজ্ঞানের একটি শাখা যেখানে প্রাকৃতিক বিভিন্ন ঘটনাবলি বিষয়ে আলোচনা হয়। পর্যবেক্ষণ ও নিরীক্ষার উপর ভিত্তি করে প্রকৃতি বিজ্ঞানে প্রাকৃতিক ঘটনাবলির বিস্তারিত বিবরণ, কার্যকারণ, পূর্বাভাস থাকে। প্রকৃতি বিজ্ঞানে পৌনঃপুনিক পরীক্ষা-নিরীক্ষার ভিত্তিতে বৈজ্ঞানিক অগ্রগতি ও উদ্ভাবনের যৌক্তিকতা ও কার্যকারিতা করা হয়ে থাকে।

প্রাকৃতিক বিজ্ঞানের দুইটি প্রধান ভাগ রয়েছে: জীববিজ্ঞান এবং ভৌত বিজ্ঞান। ভৌত বিজ্ঞানের অনেক শাখা রয়েছে। যেমন- পদার্থবিজ্ঞান, রসায়ন, মহাকাশ বিজ্ঞান, ভূবিজ্ঞান ইত্যাদি। এসব শাখার আবার একাধিক অধিশাখা রয়েছে।

পাশ্চাত্য দর্শনে, নিরীক্ষা নির্ভর বিজ্ঞান ও প্রাকৃতিক বিজ্ঞানে যৌক্তিক বিজ্ঞানের (ফর্মাল সায়েন্স) নীতি ব্যবহৃত হয়; যেমন- গণিত, যুক্তিবিদ্যা। প্রকৃতির কার্যকারণের নিয়মাবলি গাণিতিকভাবে প্রকাশ করা হয়ে থাকে, যেগুলো প্রকৃতির নীতি হিসেবে পরিচিত। সামাজিক বিজ্ঞানেও এধরনের যৌক্তিক বিজ্ঞানের নীতি ব্যবহৃত হয়, তবে তা মূলত গুণগত গবেষণার উপর জোর দেয়। অন্যদিকে প্রকৃতি বিজ্ঞান পরিমাণগত ও বাস্তব নিরীক্ষার উপর অধিক নির্ভরশীল।

আধুনিক প্রাকৃতিক বিজ্ঞান প্রাকৃতিক দর্শনের ঐতিহ্যগত নীতিমালার উপর প্রতিষ্ঠিত। এসব ঐতিহ্যগত নীতি প্রাচীন গ্রিক দর্শন, গ্যালিলিও, রেনে দেকার্ত, ফ্রান্সিস বেকন, নিউটনীয় বিজ্ঞান হতে উৎসারিত। নিউটন প্রাকৃতিক বিজ্ঞানে গাণিতিক ও নিরীক্ষাগত পদ্ধতির উপর জোর দিয়েছিলেন। তবে তা সত্ত্বেও, বর্তমানে প্রাকৃতিক বিজ্ঞানে দার্শনিক মত, অনুমান নির্ভর তত্ত্বের প্রয়োজনীয় ব্যবহার রয়েছে। ষোড়শ শতকে পদ্ধতিগত তথ্য সংগ্রহ ও অনুসন্ধানের ফলে প্রাকৃতিক ইতিহাসের সমৃদ্ধি ঘটে। বর্তমান যুগে প্রাকৃতিক ইতিহাস প্রকৃতির বিভিন্ন ঘটনার পর্যবেক্ষণগত কারণ ও নীতি বর্ণনা করে থাকে, যা বিজ্ঞান শিক্ষণে ব্যবহৃত হয়।

## তথ্যসূত্র

## আরো পড়ুন
* Defining Natural Sciences Ledoux, S. F., 2002: Defining Natural Sciences, *Behaviorology Today*, **5(1)**, 34–36.
*
* 
* 
* 
* 
* The *[[UNESCO]] [http://unesdoc.unesco.org/images/0023/002354/235406e.pdf Science Report. Towards 2030]*

## বহিঃসংযোগ

* আধুনিক বিজ্ঞানের ইতিহাস
* প্রাকৃতিক বিজ্ঞান Contains updated information on research in the Natural Sciences including biology, geography and the applied life and earth sciences.
* Reviews of Books About Natural Science This site contains over 50 previously published reviews of books about natural science, plus selected essays on timely topics in natural science.
* সায়েন্টিফিক গ্র্যান্ট অ্যাওয়ার্ডস ডেটাবেস Contains details of over 2,000,000 scientific research projects conducted over the past 25 years.
*E!Science Up-to-date science news aggregator from major sources including universities.

বিষয়শ্রেণী:প্রাকৃতিক বিজ্ঞান
বিষয়শ্রেণী:বিজ্ঞানের শাখা
সাপাহার পাইলট উচ্চ বিদ্যালয়

**সাপাহার পাইলট উচ্চ বিদ্যালয়** বাংলাদেশের একটি প্রাচীন মাধ্যমিক বিদ্যালয়। এটি নওগাঁ জেলার সাপাহার থানার সাপাহার সদরে অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।

## ইতিহাস
এটি ১৯৬২ সালে প্রতিষ্ঠিত। এটি সাপাহার এর প্রধান মাধ্যমিক বিদ্যালয় হিসেবে বিবেচিত হয়। বিদ্যালয়টি ২০১২ সালে তাদের ৫০ বছর পূর্তি অনুষ্ঠান উদযাপন করে। বিদ্যালয়টির EIIN No. ১২৩৭৫০। 

## একাডেমিক কার্যক্রম
বিদ্যালয়টিতে ৬ষ্ঠ থেকে ১০ম শ্রেণী পর্যন্ত  সহঃশিক্ষা কার্যক্রম চালু আছে। বিদ্যালয়ে বিজ্ঞান, মানবিক ও কারিগরি শাখা চালু আছে। বালক ও বালিকা পৃথক শাখার ব্যবস্থা আছে। শিক্ষক ও শিক্ষার্থীদের পড়ালেখার জন্য সমৃদ্ধ গ্রন্থাগার রয়েছে। শিক্ষর্থীদের জন্য সহঃশিক্ষা কার্যক্রম এর ব্যবস্থা আছে, ইংলিশ ল্যাংগুয়েজ ক্লাব এবং ডিবেটিং ক্লাব বিশেষ ভাবে সক্রিয়।

## সাফল্য
বিদ্যালয়টি বরাবরই সফলতার সাথে প্রতি বছর জেলার অন্যান্য বিদ্যালয় এর সাথে প্রতিযোগিতামূলক ফলাফল করে থাকে। জেএসসি ২০১৯ এ উপজেলায় সর্বোচ্চ সংখ্যক, ৭৭ জন জিপিএ-৫ অর্জন করে। জেএসসি ২০১৯ এ উপজেলায় সর্বোচ্চ সংখ্যক ৩৩ জন বৃত্তি লাভ করে। এসএসসি ২০২০ এ উপজেলায় ১ম, ২য় এবং ৩য় স্থান অধিকার সহ ১০৬ জন জিপিএ-৫ অর্জন করে যেখানে নম্বরের ভিত্তিতে জেলায় প্রথম স্থান অর্জন করে। এসএসসি ২০২০ এর ফলাফলের ভিত্তিতে উপজেলায় সর্বোচ্চ সংখ্যক ১৫ জন এর বৃত্তি লাভ করে।

## তথ্যসূত্র

বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:নওগাঁ জেলার বিদ্যালয়

বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
ব্যোমকেশ ও অগ্নিবাণ

**ব্যোমকেশ ও অগ্নিবাণ** হল অঞ্জন দত্ত পরিচালিত একটি বাংলা রহস্য চলচ্চিত্র। এটি ২০১৭ সালের ২২সেপ্টেম্বর মুক্তি পায়। আসলে এই চলচ্চিত্রটি শরদিন্দু বন্দ্যোপাধ্যায়ের উপসংহার ও অগ্নিবাণ দুটি গোয়েন্দা ব্যোমকেশ বক্সীর কাহিনীর মিলিত চিত্রায়ন।

## কাহিনী
## অভিনয়
* যীশু সেনগুপ্ত - ব্যোমকেশ
* শাশ্বত চট্টোপাধ্যায় - অজিত
* স্বস্তিকা মুখোপাধ্যায় - মালতী
* ঊষসী চক্রবর্তী - সত্যবতী
* অঞ্জন দত্ত - কোকনদ গুপ্ত
* সুমাত্রা মুখার্জী - দেবকুমার
* দেবদূত ঘোষ - ডাক্তার রুদ্র

## তথ্যসূত্র

বিষয়শ্রেণী:২০১৭-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
ন্যাটালিয়া ডায়ার

**ন্যাটালিয়া ডায়ার** (জন্ম জানুয়ারী ১৩, ১৯৯৫) একজন মার্কিন অভিনেত্রী, সাধারনত যিনি মার্কিন সম্প্রচার ভিত্তিক প্রতিষ্ঠান নেটফ্লিক্সের কল্পবিজ্ঞান দৃশ্যকাব্য সমৃদ্ধ ধারাবাহিক *[[স্ট্রেঞ্জার থিংস]]* সিরিজে "ন্যান্সি উইলার" চরিত্রে অভিনয় করার জন্য সবার নিকট পরিচিত।
## কর্মজীবন
২০০৯ সালে, তাকে মার্কিন চলচ্চিত্র *[[হান্নাহ মন্টানা: দ্য মুভি]]তে* ক্লারিসা গ্রেন্জার ভূমিকায় অভিনয় করতে দেখা যায়। ২০১১ সালে, তিনি মার্কিন চলচ্চিত্র *[[দ্য গ্রেটিং অব হুইটনি ব্রাউন]]* এ অভিনয় করেন, চলচ্চিত্রটিতে তার সাথে অভিনয় করেন মার্কিন অভিনেত্রী ব্রুক শিল্ডস এবং মার্কিন-আইরিশ অভিনেতা আইডান কুইন। দ্যায়েরকে *[[আই বিলিভ ইন ইউনিকর্নস]]* নামক একটি স্বাধীন চলচ্চিত্রতে আবির্ভূত হতে দেখা যায়, যেটি ২০১৪ সালে যুক্তরাষ্ট্রের আস্টিন শহরে অনুষ্ঠত এসএক্সএসডব্লিউ চলচ্চিত্র উৎসবে প্রদর্শিত হয়। 
২০১৬ সালে, দ্যায়ের মার্কিন সম্প্রচার ভিত্তিক প্রতিষ্ঠান নেটফ্লিক্স এর ওয়েব সিরিজ *স্ট্রেন্জার থিংস*-এর প্রথম সিজনে "নেন্সি উইলার" চরিত্রে অভিনয় করেন।  এক বিবৃতিতে নিশ্চিত করা হয় যে, তিনি  নাটকটির সিজন ২ এ প্রত্যাবর্তন করছেন। 
## ব্যক্তিগত জীবন
ন্যাটালিয়া ডায়ার নিউ ইয়র্ক বিশ্ববিদ্যালয়ের একজন শিক্ষার্থী। তিনি নিউ ইয়র্ক শহরের "ওয়াশিংটন প্লেস" নামক স্থানে অবস্থিত গ্যালাতিন স্কুল অব ইনডিয়াইজড স্টাডিজ নামক বিদ্যালয়ে পড়াশোনা করেন। 

## চলচ্চিত্র সমূহ

### সংগীত ভিডিও

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:১৯৯৫-এ জন্ম
নীলাঞ্জনা নীলা

**নীলাঞ্জনা নীলা** একজন বাংলাদেশী মডেল এবং অভিনেত্রী।  তিনি লাক্স চ্যানেল আই সুপারস্টার প্রতিযোগিতার দ্বিতীয় রানার আপের বিজয়ী

## পরিচিতি
সুদর্শনী অভিনেত্রী নীলাঞ্জনা নীলা চ্যানেল আই এর টিভি পোগ্রামের মাধ্যমে মিডিয়াতে অভিনয় জীবনের যাত্রা শুরু করেন।

## কর্মজীবন
সেভেন আপ, বাংলালিংক, ক্লোজ আপ, ইতালিয়ানো মেলামাইন, রিং আইডি, রে’ ডিটারজেন্ট পাউডার,  মিস্টার ম্যাংগো’, ক্রিসেন্ট ফুটওয়্যারসহ অনেক ব্র্যান্ডের মডেল হিসেবে কাজ করেছেন তিনি।

## উল্লেখযোগ্য কাজ
* তারই প্রতীক্ষায় - টেলিফিল্ম
* মিড নাইট ব্ল্যাক কফি - টেলিফিল্ম
* সম্পর্কের বাইরে - টেলিফিল্ম
* প্রাণ প্রিয় পত্নী - টেলিফিল্ম
* বিহগ বালিকা - টেলিফিল্ম
* কাজল - টেলিফিল্ম
* ময়না পাখি - টেলিফিল্ম
* চার দুগণে আট - টেলিফিল্ম
* গল্প ভুলে গেছি - টেলিফিল্ম
* বুলেটপ্রুপ ম্যারেজ - টেলিফিল্ম
* রক্ত লেখা - টেলিফিল্ম
* যাদুবিদ্যা - টেলিফিল্ম
* জল বউ - টেলিফিল্ম
* বিস্মৃতি - টেলিফিল্ম
* দুর্গতি - টেলিফিল্ম
* সমগ্র বাংলাদেশ ৫ টন - টেলিফিল্ম
* বাহানা - টেলিফিল্ম
* হাঁচছি - টেলিফিল্ম
* অংকশলোক - টেলিফিল্ম
* জান - টেলিফিল্ম
* প্রত্যাবর্তন - টেলিফিল্ম
* ক্রিকেট ফ্যান্স ক্লাব - টেলিফিল্ম
* বড় বাড়ি ছোট বাড়ি - টেলিফিল্ম
* অংশ বিশেষ - টেলিফিল্ম
* অতঃপর জুই - টেলিফিল্ম
* একদিন বৃষ্টিতে বিকেলে - টেলিফিল্ম
* একদিন খুঁজেছিনু যারে - টেলিফিল্ম
* সুপারস্টার - নাটক
* কমিউনিটি - নাটক
* সম্পর্ক - নাটক
* অন্তর্যাত্রা - নাটক
* চৌধুরী এবং সন্স - নাটক
* হিং টিং চট - নাটক
* ঝড়ের পাখি - নাটক
* একটা দোতলা বাড়ির গল্প - নাটক
* অবকাশ ভাবনা - নাটক 
* এখানে কেউ থাকে না - নাটক
* লক্ষ্মী ট্যারা বৌ - নাটক
* বেঁচে থাকুক ভালোবাসা - নাটক
* স্কুল ড্রেস - নাটক
* নতুন সকাল - নাটক
* কাজল - নাটক
* হিট - নাটক 
* সেদিন দুজনে - নাটক
* উড়ো মেঘের বসন্ত - নাটক
* কেউ থাকে না - নাটক
* গহীন বালুচর - চলচ্চিত্র 
* টান - চলচ্চিত্র 
* শ্যামা কাব্য - চলচ্চিত্র
* অন্তর্বর্তী - চলচ্চিত্র
* ১৫ দিন - স্বল্পদৈর্ঘ্য চলচ্চিত্র
* চোরাবালি - স্বল্পদৈর্ঘ্য চলচ্চিত্র
* না বলা কথা - মিউজিক ভিডিও
* অনেক কথা আছে - মিউজিক ভিডিও
* ময়না - মিউজিক ভিডিও
* অচেনা মানুষ - মিউজিক ভিডিও
* একটা গল্প - মিউজিক ভিডিও
* সোহাগ চাঁদ - মিউজিক ভিডিও
* ভুলে ভরা কবিতা - মিউজিক ভিডিও
* চৌধুরী সাহেব - মিউজিক ভিডিও
* ঘুম ঘুম চোখে - মিউজিক ভিডিও
* ফিট ফাট বাবু

## পুরস্কার এবং মনোনয়ন

## তথ্যসূত্র

### ওয়েব উদ্ধৃতি

 

## বহিঃসংযোগ

* 
* 
* 
* ফেসবুকে নীলাঞ্জনা নীলা

বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:সিলেটের ব্যক্তি
বিষয়শ্রেণী:লাক্স-চ্যানেল আই সুপারস্টারের প্রতিযোগী
ইসরায়েলি যুদ্ধাপরাধসমূহ

**ইসরায়েলি যুদ্ধাপরাধসমূহ** বলতে ইসরায়েল রাষ্ট্র কর্তৃক এ পর্যন্ত সংঘটিত বিভিন্ন যুদ্ধাপরাধকে বোঝায়।

## আরব–ইসরায়েল সংঘর্ষ (১৯৬৭–১৯৭০)

১৯৬৭–১৯৭০ সালের আরব–ইসরায়েলি সংঘর্ষ চলাকালে ১৯৭০ সালের ৮ এপ্রিল ইসরায়েলি বিমানবাহিনী মিশরের বাহর এল-বকর শহরের একটি স্কুলের ওপর বোমাবর্ষণ করে। ইসরায়েলি বোমাবর্ষণের ফলে স্কুলটির ৪৬ জন শিক্ষার্থী নিহত ও ৫০ জনের বেশি আহত হয়।

## তথ্যসূত্র

বিষয়শ্রেণী:আরব-ইসরায়েলি সংঘাত
গবেষণায় একুশে পদক

**গবেষণায় একুশে পদক** হলো একুশে পদক প্রদানের একটি অন্যতম প্রধান ক্ষেত্র। এটি গবেষণা কর্মে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়।এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০০৩ সালে আবদুল মান্নান সৈয়দকে প্রথমবারের মতো “গবেষণায় একুশে পদক” প্রদান করা হয়।

## আরও দেখুন
* একুশে পদক;
* গবেষণায় একুশে পদক বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:একুশে পদক
মুহাম্মাদ ইবনে ইব্রাহিম আল আশ-শেখ

**মুহাম্মাদ ইবনে ইব্রাহিম আল আশ-শেখ** (১৮৯৩-১৯৬৯) একজন ইসলামি পণ্ডিত এবং সৌদি আরবের সাবেক গ্র্যান্ড মুফতি। তিনি ১৯৫৩ সাল থেকে ১৯৬৯ সালে তার মৃত্যুর পূর্ব মূহুর্ত পর্যন্ত গ্র্যান্ড মুফতির দায়িত্ব পালন করেছেন। তিনি সৌদি আরবের পর পর তিন জন বাদশাহর আমলে সম্মানিত আলেম হিসেবে বিবেচিত হতেন।

## জন্ম
মুহাম্মাদ ইবনে ইবব্রাহিম আল আশ-শেখ ১৮৯৩ সালে আরবের বিখ্যাত বংশ আশ-শেখ এ জন্ম গ্রহণ করেন। তিনি মুহাম্মাদ ইবনে আবদুল ওয়াহহাব এর বংশধর। 

## প্রধান মুফতির পদ
১৯৫৩ সালে মুহাম্মাদ ইবনে ইব্রাহিম আল আশ-শেখ সৌদি আরবের সর্বোচ্চ মুফতির পদে অর্থাৎ প্রধান মুফতি হিসেবে নিয়োগ লাভ করেন। প্রধান মুফতির পদে থাকাকালীন, ১৯৫৩ থেকে ১৯৬৯ সাল পর্যন্ত, তিনি সৌদি আরবের ধর্মীয় নীতিতে আধিপত্য বিস্তার করেন।. তিনি ১৯৬৯ সালে মারা যান।

## অন্যান্য পদ
তিনি বিশ্ব মুসলিম লীগের নীতিনির্ধারক কাউন্সিলের সভাপতি হিসেবে দায়িত্ব পালন করেন।

## পরিবার
তিনি ছিলেন ইবরাহীম ইবনে মুহাম্মাদ আল আশ-শেখ এর পিতা, যিনি ১৯৭৫ থেকে ১৯৯০ সাল পর্যন্ত সৌদি আরবের বিচার মন্ত্রনালয়ের মন্ত্রী ছিলেন। মুহাম্মাদ ইবনে ইবব্রাহিম আল আশ-শেখ এর আরেক পুত্র হলেন আবদুল্লাহ ইবনু মুহাম্মাদ আল আশ-শেখ, যিনি  ১৯৯৩ থেকে ২০০৫ সাল পর্যন্ত সৌদি আরবের বিচার মন্ত্রকের মন্ত্রী ছিলেন।

## তথ্যসূত্র

বিষয়শ্রেণী:১৮৯০-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:সৌদি আরবের প্রধান মুফতি
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:আছারি ব্যক্তিত্ব
বিষয়শ্রেণী:সৌদি ওহাবি
পাকিস্তান বিমানবাহিনী

**পাকিস্তান বিমানবাহিনী (পিএএফ)** (—, , রিপোরটিং নাম: **পিএএফ**) হল পাকিস্তান সশস্ত্রবাহিনীর বিমানযুদ্ধের একটি শাখা, যা প্রাথমিকভাবে পাকিস্তানের আকাশ প্রতিরক্ষার কাজে নিয়োজিত, এছাড়াও তারা পাকিস্তান সেনাবাহিনী এবং পাকিস্তান নৌবাহিনীকে এয়ার সাপোর্ট প্রদান করে। পাকিস্তানে কৌশলগত বিমান পরিবহন এবং সরবরাহের কাজেও বিমানবাহিনী ভূমিকা পালন করে।  পাকিস্তান বিমানবাহিনীতে প্রায় ৬৫,০০০ পূর্ণকালীন কর্মী (যার মধ্যে ৩,০০০ জন পাইলট) রয়েছেন এবং তারা বর্তমানে প্রায় ৮৮৩টি উড়োজাহাজ পরিচালনা করে।

## ইতিহাস

### ১৯৫৯ ভারতীয় বায়ু অনুপ্রবেশ
### ভারত-পাকিস্তান যুদ্ধ ১৯৬৫
### ভারত-পাকিস্তান যুদ্ধ ১৯৭১
### ১৯৭৩ আরব-ইসরাইল 'ইয়ম কিপ্পুরের' যুদ্ধ
### ১৯৭৯-১৯৮৮ সোভিয়েত আফগান যুদ্ধ
### ১৯৯০-২০০১
### ২০০৮ বায়ু সতর্কতা
### ২০১১ এবোটাবাদ অপারেশন

## কাঠামো

### কমান্ডসমূহ
### ঘাঁটি

#### Flying bases
*PAF Base Mushaf (Sargodha)
*PAF Base Bholari (Bholari) Jamshoro District, Sindh
*PAF Base Masroor (Karachi)
*PAF Base Rafiqui (Shorkot)
*PAF Base Peshawar (Peshawar)
*PAF Base Murid (Chakwal)
*PAF Base Samungli (Quetta)
*PAF Base M.M. Alam (Mianwali)
*PAF Base Minhas (Kamra)
*PAF Base Nur Khan (Rawalpindi)
*PAF Base Faisal (Karachi)
*PAF Base Risalpur (Pakistan Air Force Academy) (Risalpur)
*PAF Base Shahbaz (Jacobabad)
*PAF Base Farid (Rajanpur)
*PAF Base Vehari (Vehari)
*PAF Base Qadri (Skardu)
*PAF Base Sindhri (Mirpur Khas)
*PAF Base Talhar (Badin)
*PAF Base Multan (Multan)

### র‍্যাঙ্ক গঠন

## কর্মকর্তাগণ

### বিমানবাহিনী প্রধানদের তালিকা

### বীরত্বসূচক পুরস্কার

নিশান-ই-হায়দার (উর্দু:) (আলীর প্রতীক), হলো পাকিস্তানের সর্বোচ্চ সামরিক খেতাব। পাইলট অফিসার রশিদ মিনহাজ (১৯৫১-২০ আগস্ট ১৯৭১) হলেন পাকিস্তান বিমানবাহিনীর একমাত্র সদস্য যিনি নিশান-ই-হায়দার পদকে ভূষিত হয়েছেন। তিনি নিজের জীবন বিসর্জন দিয়ে একটি ছিনতাইকৃত উড়োজাহাজ (যেটা বীর শ্রেষ্ঠ মতিউর রহমান মুক্তিযুদ্ধের জন্য নিয়ে যাচ্ছিলেন) ভারতে নিয়ে যাওয়া থেকে প্রতিহত করেন, তাই তাকে এই পদক দিয়ে সম্মানিত করা হয়। অন্যান্য অ্যাওয়ার্ডের অন্তর্ভুক্ত:

*স্কোয়াড্রন লিডার মুহাম্মদ মাহমুদ আলম&nbsp;— নয়টি যুদ্ধবিমানকে ভূপতিত করার স্বীকৃতি স্বরূপ পুরস্কৃত করা হয়। তিনি মাত্র পাঁচ মিনিটে বায়ু থেকে বায়ুর যুদ্ধে ভারতীয় বায়ুসেনার নয়টি যুদ্ধবিমান ভূপাতিত করেন।

## বিমান সম্ভার

পিএএফ বর্তমানে চারটি ভিন্নধরনের প্রায় ৪৫০টি যুদ্ধ বিমান পরিচালনা করে। ২০২৫ সালের মধ্যে তারা দুটি বহুমুখী যুদ্ধ বিমান (এফ-১৬ ও জেএফ-১৭) ক্রয়ের মাধ্যমে বিমান সংখ্যা কমিয়ে আনতে আগ্রহী।  পাকিস্তান বিমানবাহিনীর ২০টি ফ্রন্টলাইন স্কোয়াড্রন রয়েছে।

## আরো দেখুন

*পাকিস্তান সেনাবাহিনী
*পাকিস্তান নৌবাহিনী
*ভারত-পাকিস্তান যুদ্ধ

## তথ্যসূত্র

## বহিঃসংযোগ

*
* PAF Falcons – Second to None
* Pakistani Air Force aircraft and equipment of Pakistan(Air recognition)

বিষয়শ্রেণী:সামরিক বাহিনী
বিষয়শ্রেণী:পাকিস্তানের সামরিক বাহিনী
বিষয়শ্রেণী:১৯৪৭-এ পাকিস্তানে প্রতিষ্ঠিত
বিষয়শ্রেণী:পাকিস্তান সরকার
সৌদি আরবের প্রধান মুফতি

**সৌদি আরবের প্রধান মুফতি**র পদটি দেশের সর্বোচ্চ ধর্মীয় কর্তৃত্বধারী। স্বয়ং বাদশাহ উক্ত পদে একজনকে নিয়োগ প্রদান করেন। পদাধিকার বলে প্রধান মুফতি দেশের ইলমী গবেষণা ও ফতোয়া বিষয়ক স্থায়ী কমিটির স্থায়ী সদস্য হন।

## ভূমিকা
**[[প্রধান মুফতি]]** সৌদি আরবের সবচেয়ে ক্ষমতাশালী ধর্মীয় কর্তৃপক্ষ। তার প্রধান কাজ হলো বিভিন্ন আইনি ও সামাজিক বিষয়ে ফতোয়া প্রদান করা। সৌদি আরবের আদালত ব্যবস্থা তার এই ফতোয়ার দ্বারা ব্যাপক ভাবে প্রভাবিত।

## ইতিহাস
১৯৫৩ সালে বাদশাহ আব্দুল আজিজ সৌদি আরবের জন্য প্রধান মুফতির পদ সৃষ্টি করেন। তিনি মুহাম্মাদ ইবনে ইবরাহিম আশ-শেখ কে উক্ত পদে নিয়োগ দেন। তিনিই প্রথম প্রধান মুফতি। সাধারণত আশ-শেখ বংশ থেকেই প্রধান মুফতি নির্বাচিত হয়ে থাকে। এই বংশটিতেই মুহাম্মদ ইবনে আব্দ আল-ওয়াহাব জন্ম গ্রহণ করেছিলেন।  তবে ইবনে বায এই বংশের সদস্য না হয়েও প্রধান মুফতি হয়েছিলেন। ১৯৬৯ সালে বাদশাহ ফয়সাল প্রধান মুফতির পদ বিলুপ্ত ঘোষণা করেন এবং এর পরিবর্তে বিচারপতি মন্ত্রক চালু করেন। এরপর ১৯৯৩ সালে ইবনে বায কে প্রধান মুফতি হিসেবে নিয়োগ দেওয়ার মাধ্যমে আবার পদটি চালু হয়। ইবনে বাযের মৃত্যুর পর বাদশাহ ফাহাদ আবদুল আজিজ বিন আবদুল্লাহ আল শাইখ কে নিযুক্ত করেন। ২০২৫ সালে, আবদুল আজিজ বিন আব্দুল্লাহ আল শাইখের মৃত্যুর পর সালেহ আল-ফাওজান সৌদি আরবের প্রধান মুফতি হন।

## দায়িত্বপ্রাপ্তদের তালিকা
* মুহাম্মাদ ইবনে ইবরাহিম আশ-শেখঃ ১৯৫৩ থেকে ১৯৬৯ পর্যন্ত
* শূন্যঃ ১৯৬৯ থেকে ১৯৯৩
* আব্দুল আযীয ইবন আবদুল্লাহ ইবন বাযঃ ১৯৯৩ থেকে ১৯৯৯
* আবদুল আজিজ বিন আবদুল্লাহ আল শাইখ ১৯৯৯ থেকে ২০২৫

## তথ্যসূত্র

বিষয়শ্রেণী:সৌদি আরবের প্রধান মুফতি
বিষয়শ্রেণী:ইসলামি ধর্মীয় নেতাদের তালিকা
কুরআনে উল্লেখিত ব্যক্তিদের নামের তালিকা

এই নিবন্ধটি **কুরআনে উল্লেখিত ব্যক্তিদের নামের তালিকা** প্রসঙ্গে। ব্যক্তিটি হতে পারেন নবী, রাসূল, সৎ মানুষ, অসৎ মানুষ, ফেরেশতা কিংবা শয়তান।

## সাধারণ তালিকা

### নবী
* আদম (২৫ বার) 
* আইয়ুব (৪ঃ১৬৩, ৬ঃ৮৪, ২১ঃ৮৩, ৩৮:৪১)
* দাউদ (ডেভিড) (১৬ বার)
* জুল-কিফল (সম্ভবত ইজেকিয়েল) (২১ঃ৮৫, ৩৮:৪৮)
* হারুন (অ্যারন) (২৪ বার)
* হূদ (২৫ বার)
* ইব্রাহিম (আব্রাহাম) (৬৯ বার)
* ইদ্রিস (১৯ঃ৫৬, ২১ঃ৮৫)
* ইলিয়াস (৬ঃ৮৫, ৩৭ঃ১২৩)
* আল ইয়াসা (২ বার: ৩৮:৪৮, ৬ঃ৮৫-৮৭)
* ঈসা (যীশু): ঈসা ২৫ বার অন্য নাম ৭৯ বার তৃতীয় ব্যক্তি হিসেবে ৪৮ বার, , ১ম ব্যক্তি ৩৫ বার. 
* ইসহাক (ইসহাক) (১৭ বার)
* ইসমাঈল (ইশমাইয়েল) (১২ বার)
* লূত (২৭ বার)
* মুহাম্মদ (৫ বার: ৩ঃ১৪৪, ৩৩ঃ৪০, ৪৭ঃ২, ৪৮ঃ২৯, ৬১:৬) মুহাম্মাদ ও আহম্মাদ একই )
* মুসা (মোজেস) (১৩৬ বার)
* নূহ (নোয়া) (৪৩ বার)
* সালেহ (৯ বার)
* শুয়াইব (১০ বার)
* সুলায়মান (সলোমন) (১৭ বার)
* ইয়াহিয়া (জোহন) (৫ বার) 
* ইউসুফ (জোসেফ) (২৭ বার)
* ইয়াকুব (জ্যাকব) (১৬ বার) 
* ইউনুস (ইউনুস) (৪ বার: ৪ঃ১৬৩, ৬ঃ৮৬, ১০ঃ৯৮, ৩৭ঃ১৩৯)
* উযাইর (৯:৩০)
* জাকারিয়া (৭ বার)

### সম্ভাব্য নবী
* জুলকারনাইন (১৮ঃ৮৩, ১৮ঃ৮৬, ১৮ঃ৯৪) 

### নবী নন এমন ব্যক্তি
* আযর (৬ঃ৭৪)
* আজিজ (১২ঃ৩০, ১২ঃ৫১)
* আস-সামিরি  (২০ঃ৮৫, ২০ঃ৮৭, ২০ঃ৯৫) 
* আবু লাহাব (১১১ঃ১)
* ফেরাউন (৭৪ বার.)
* হামান (২৮ঃ৬, ২৮ঃ৮, ২৯ঃ৩৯, ৪০ঃ২৪, ৪০ঃ৩৬)
* ইমরান (জোয়াকিম) (৩ঃ৩৩, ৩ঃ৩৫, ৬৬ঃ১২) 
* জালুত (২ঃ২৪৯, ২ঃ২৫০, ২ঃ২৫১)
* লুকমান- ৩১ নাম্বার সূরাটি উনার নামে নামকরণ করা হয়েছে। 
* মরিয়ম (মেরি) (৩৪ বার).
* কারুন (কোরহ) (২৮ঃ৭৬, ২৮ঃ৭৯, ২৯ঃ৩৯, ৪০ঃ২৪)
* তালুত (২ঃ২৪৭, ২ঃ২৪৯)
* ইবলিশ(শয়তান) (১১ বার) এছাড়াও 'শয়তান' বলা হয়েছে অনেক জায়গায়.
* যায়েদ ইবনে হারিস (৩৩ঃ৩৭)

### নামহীন ব্যক্তি
* খিজির (১৮:৬৫) [নামটি কুরআনে বর্ণিত না হলেও হাদিস দ্বারা প্রমাণিত]

## আরও দেখুন
* ইসলাম
* ইসলামের ইতিহাস
* কুরআন
* কুরআনের সূরাসমূহের তালিকা
* কুরআনে বর্ণিত ব্যক্তি ও নামের তালিকা

## নোট

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা
বিষয়শ্রেণী:কুরআনে উল্লেখিত ব্যক্তি
বিষয়শ্রেণী:কুরআন সম্পর্কিত তালিকা
আঁকড়ে ধরা

যৌনতার ক্ষেত্রে, **আঁকড়ে ধরা** হলো কোনো ব্যক্তি কর্তৃক অন্য কোনো অনিচ্ছুক ব্যক্তিকে যৌন কামনা তাড়িত হয়ে স্পর্শ বা আদর করা। অনেক সমাজে শব্দটি নেতিবাচক অর্থ বহন করে, এবং যৌন আক্রমণ হিসেবে বিবেচিত হতে পারে। নারীদের ক্ষেত্রে যে অঙ্গগুলো সবচেয়ে বেশি আঁকড়ে ধরা হয় সেগুলো হল নিতম্ব, স্তন, যোনি ও ঊরু। যারা আঁকড়ে ধরে, তারা সাধারণত হাত ব্যবহার করে, তবে শরীরের অন্য কোনো অঙ্গও ব্যবহার করতে পারে।

আঁকড়ে ধরার ঘটনা বিশ্বব্যাপী ঘটে। কোনো কোনো দেশে এটি একটি নিয়মিত ঘটনা। কিছু কিছু দেশে ভিড়ের মধ্যে বা জনাকীর্ণ স্থানে নারীদের নিতম্ব আঁকড়ে ধরা বা নিতম্বে চাপড় মারা নিত্যনৈমিত্তিক ঘটনা। অনেক দেশে অনাকাঙ্ক্ষিতভাবে কোনো ব্যক্তির শরীরের যে কোনো অংশ আঁকড়ে ধরা বেআইনি, এবং প্রায় সকল দেশেই এটি অগ্রহণযোগ্য আচরণ হিসেবে বিবেচিত হয়। বিংশ শতাব্দীর মাঝামাঝিতে ইতালিতে পুরুষ কর্তৃক নারীদের নিম্নাঙ্গ চেপে ধরা একটি দৈনন্দিন বিষয় ছিল, কিন্তু 'আঁকড়ে ধরা' শব্দগুচ্ছটি তখন প্রচলিত ছিল না। জাপানে বাস ও ট্রেনে নারীদের আঁকড়ে ধরার ঘটনা এত বেশি ঘটে যে সেখানকার কর্তৃপক্ষ 'আঁকড়ে ধরা'র বিরুদ্ধে অভিযান চালিয়েছে, যা প্রচারমাধ্যমের দৃষ্টি আকর্ষণ করেছে এবং সাম্প্রতিক বছরগুলোতে এ বিষয়ে পর্যবেক্ষণ আরম্ভ হয়েছে। ভারত, নেপাল এবং বাংলাদেশসহ দক্ষিণ এশিয়ার বিভিন্ন অংশে নারীদের প্রকাশ্যে আঁকড়ে ধরা বা যৌন হয়রানি করাকে সাধারণত ইভটিজিং নামে অভিহিত করা হয়।

## জাপান

জাপানে যেসব পুরুষ প্রকাশ্যে নারীদের আঁকড়ে ধরে তারা *চিকান* (痴漢, チカン, or ちかん) নামে পরিচিত; এবং এই শব্দটি দ্বারাই জাপানে 'আঁকড়ে ধরা'কে বুঝানো হয়। জনাকীর্ণ ট্রেন নারীদের আঁকড়ে ধরার একটি সাধারণ স্থান এবং ২০০১ সালে পরিচালিত একটি জরিপ অনুযায়ী, ট্রেনে যাতায়াতকারী ৭০ শতাংশের বেশি ছাত্রীকে আঁকড়ে ধরা হয়েছে। এই সমস্যা সমাধানের লক্ষ্যে কিছু রেলওয়ে কোম্পানি কেবল নারীদের জন্য যাত্রীবাহী গাড়ি চালু করেছে। জনাকীর্ণ ট্রেন নারীদের আঁকড়ে ধরার একটি দৈনন্দিন স্থান হলেও আরেকটি এরকম স্থান হচ্ছে বাইসাইকেল পার্কিং অঞ্চলসমূহ, যেখানে সাইকেলের তালা খোলার জন্য ঝুঁকে থাকা নারীরা আক্রমণের লক্ষ্যবস্তুতে পরিণত হয়।

এই সমস্যাটি পুরুষদের ভিন্নভাবে ক্ষতিগ্রস্ত করে। জাপানে যে কোনো মামলায় শাস্তিপ্রদানের হার প্রায় ৯৯ শতাংশ। এজন্য নির্দোষ ব্যক্তিরা আদালতে তাদের নির্দোষিতা প্রমাণ করতে সমস্যার মুখোমুখি হয়। তবে জাপানের ফৌজদারি আদালতগুলো ঐতিহ্যগতভাবে আঁকড়ে ধরার মামলাগুলোর প্রতি তেমন গুরুত্ব দিত না। কেবল সাম্প্রতিক সময়ে এই সামাজিক সমস্যাটি সমাধান করার রক্ষ্যে তারা এসব মামলায় কঠোর সাজা দিতে শুরু করেছে।

## তথ্যসূত্র

বিষয়শ্রেণী:যৌন অপরাধ
বিষয়শ্রেণী:যৌনক্রিয়া
বিষয়শ্রেণী:যৌন বস্তুকাম
বিষয়শ্রেণী:যৌন হয়রানি
বিষয়শ্রেণী:অন্তরঙ্গ সম্পর্ক